গন গার্ল () হল ডেভিড ফিঞ্চার পরিচালিত ২০১৪ সালের মার্কিন মনস্তাত্ত্বিক রোমহর্ষক চলচ্চিত্র। জিলিয়ান ফ্লিনের ২০১২ সালের একই নামের উপন্যাস অবলম্বনে তিনি নিজেই চলচ্চিত্রটির চিত্রনাট্য রচনা করেছেন। এতে শ্রেষ্ঠাংশে অভিনয় করেছেন বেন অ্যাফ্লেক, রোজামন্ড পাইক, নিল প্যাট্রিক হ্যারিস ও টাইলার পেরি। মিজুরির পটভূমিতে নির্মিত চলচ্চিত্রটিতে স্ত্রী অ্যামির (পাইক) হঠাৎ হারিয়ে যাওয়ার পর তার স্বামী নিক ডানের কার্যাবলি চিত্রিত হয়েছে, যাকে এই হারিয়ে যাওয়ার পিছনে প্রধান সন্দেহভাজন হিসেবে চিহ্নিত করা হয়।  চলচ্চিত্রটির উদ্বোধনী প্রদর্শনী অনুষ্ঠিত হয় ২০১৪ সালের ২৬শে সেপ্টেম্বর ৫২তম নিউ ইয়র্ক চলচ্চিত্র উৎসবে এবং পরে ৩রা অক্টোবর মার্কিন যুক্তরাষ্ট্রে প্রেক্ষাগৃহে মুক্তি পায়। চলচ্চিত্রটি সমালোচকদের নিকট থেকে ইতিবাচক সমালোচনা অর্জন করে এবং $৩৬৯ মিলিয়ন আয় করে ব্যবসা সফলতাও অর্জন করে। এটি ফিঞ্চারের পরিচালিত সর্বোচ্চ আয়কারী চলচ্চিত্র।  রোজামন্ড পাইক তার অভিনয়ের জন্য বিশেষভাবে প্রশংসিত হন এবং শ্রেষ্ঠ অভিনেত্রী বিভাগে একাডেমি পুরস্কার, বাফটা পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। এছাড়া ফিঞ্চার সেরা পরিচালক বিভাগে গোল্ডেন গ্লোব পুরস্কার, বাফটা পুরস্কার ও ক্রিটিকস চয়েস চলচ্চিত্র পুরস্কারের মনোনয়ন লাভ করেন এবং ফ্লিন শ্রেষ্ঠ উপযোগকৃত চিত্রনাট্য বিভাগে ক্রিটিকস চয়েস চলচ্চিত্র পুরস্কার অর্জন করেন।  কুশীলব  বেন অ্যাফ্লেক - নিক ডান, একজন শিক্ষক  রোজামন্ড পাইক - অ্যামি এলিয়ট ডান, নিকের হারানো স্ত্রী  নিল প্যাট্রিক হ্যারিস - ডেসি কলিংস, অ্যামির ধনী সাবেক প্রেমিক  টাইলার পেরি - ট্যানার বোল্ট, নিকের অ্যাটর্নি  ক্যারি কুন - মার্গো "গো" ডান, নিকের যমজ বোন  কিম ডিকেন্স - গোয়েন্দা রোন্ডা বনি  প্যাট্রিক ফুগিট - অফিসার জেমস গিলপিন, বনির সঙ্গী  মিসি পাইল - এলেন অ্যাবট, টিভি উপস্থাপিকা  এমিলি রাটাকাউস্কি - অ্যান্ডি ফিট্‌জেরাল্ড  কেসি উইলসন - নোয়েল হথোর্ন  লোলা কার্ক - গ্রেটা  মূল্যায়ন বক্স অফিস গন গার্ল চলচ্চিত্রটি $৬১ মিলিয়ন নির্মাণ ব্যয়ের বিপরীতে মার্কিন যুক্তরাষ্ট্র ও কানাডা থেকে $১৬৭.৮ মিলিয়ন এবং বিশ্বব্যাপী অন্যান্য অঞ্চল থেকে $২০১.৬ মিলিয়নসহ মোট $৩৬৯.৩ মিলিয়ন উপার্জন করে। সকল ব্যয় হিসাব করে, ডেডলাইন হলিউড ধারণা করে যে চলচ্চিত্রটির আয় হয়েছিল $১২৯.৯৯ মিলিয়ন, যার ফলে এটি ২০১৪ সালের অন্যতম আয়কারী চলচ্চিত্র।  সমালোচনামূলক প্রতিক্রিয়া গন গার্ল চলচ্চিত্রটি সমালোচকদের নিকট থেকে ইতিবাচক পর্যালোচনা অর্জন করে, বিশেষ করে পাইকের অভিনয় প্রশংসিত হয়। রটেন টম্যাটোসে ৩৪৩টি পর্যালোচনার ভিত্তিতে ৮/১০ গড় রেটিং নিয়ে চলচ্চিত্রটির রেটিং স্কোর ৮৭%। ওয়েবসাইটটির পরিসংখ্যানে বলা হয়, "গম্ভীর, বুদ্ধিদীপ্ত, ও কেতাদুরস্ত, গন গার্ল পরিচালক ডেভিড ফিঞ্চারের সামর্থের ভূমিকা পালন করেছে, এবং তারকা বেন অ্যাফ্লেক ও রোজামন্ড পাইকের নিকট থেকে সর্বোচ্চটা বের করে এনেছে।" মেটাক্রিটিক চলচ্চিত্রটিকে ৪৯ জন সমালোচকের পর্যালোচনার ভিত্তিতে ৭৯/১০০ স্কোর প্রদান করেন, যা "সাধারণত ইতিবাচক পর্যালোচনা" নির্দেশ করে। সিনেমাস্কোরের দর্শকদের জরিপে চলচ্চিত্রটি বি গ্রেড লাভ করে।  তথ্যসূত্র  বহিঃসংযোগ             Find Amazing Amy  promotional website  বিষয়শ্রেণী:২০১৪-এর চলচ্চিত্র বিষয়শ্রেণী:ডেভিড ফিঞ্চার পরিচালিত চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন অপরাধ থ্রিলার চলচ্চিত্র বিষয়শ্রেণী:মার্কিন মনস্তাত্ত্বিক থ্রিলার চলচ্চিত্র বিষয়শ্রেণী:হত্যাকারী সম্পর্কে চলচ্চিত্র বিষয়শ্রেণী:সাইকোপ্যাথ সম্পর্কে চলচ্চিত্র বিষয়শ্রেণী:লেখক সম্পর্কে চলচ্চিত্র বিষয়শ্রেণী:২০১০-এর পটভূমিতে চলচ্চিত্র বিষয়শ্রেণী:২০১১-এর পটভূমিতে চলচ্চিত্র বিষয়শ্রেণী:২০১২-এর পটভূমিতে চলচ্চিত্র বিষয়শ্রেণী:২০০৯-এর পটভূমিতে চলচ্চিত্র বিষয়শ্রেণী:ম্যানহাটনের পটভূমিতে চলচ্চিত্র বিষয়শ্রেণী:২০০৭-এর পটভূমিতে চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র বিষয়শ্রেণী:চলচ্চিত্রে ব্যভিচার বিষয়শ্রেণী:নিখোঁজ ব্যক্তি সম্পর্কে চলচ্চিত্র বিষয়শ্রেণী:মার্কিন উপন্যাস অবলম্বনে চলচ্চিত্র বিষয়শ্রেণী:থ্রিলার উপন্যাস ভিত্তিক চলচ্চিত্র বিষয়শ্রেণী:২০০৫-এর পটভূমিতে চলচ্চিত্র বিষয়শ্রেণী:লস অ্যাঞ্জেলেসে ধারণকৃত চলচ্চিত্র বিষয়শ্রেণী:রিজেন্সির চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র